Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 548

10. évfolyam Évi óraszám: 148 óra Belépõ tevékenységformák Fogalomalkotás közvetlen észlelés és közvetett tapasztalás alapján. Információk gyûjtése ismeretterjesztõ kiadványok, médiumok segítségével. Az információk értelmezése, következtetések megfogalmazása, lényegkiemelés. Az önismeret forrásainak megismerése. Irányított megfigyelés. Pedagógiai alapismeretek Témakörök Tartalmak A nevelés folyamata A nevelés és a nevelt a nevelés folyamatában: - a nevelõközösség, az óvodapedagógus, - a dajka mint modell, személyiségjegyei, feladatai, - a sportoktató mint modell, személyiségjegyei, feladatai, - gyermek-gyermek kapcsolatok, konfliktusok, barátságok. A szocializáció folyamata. A nevelés színterei A családi nevelés, anya-gyermek kapcsolat. A bölcsõdei nevelés. Az óvodai nevelés. Az iskolai nevelés. Szabadidõs tevékenységek. Nevelés a közösségben A csoport, a közösség fogalma, jellemzõi. Közösségi nevelés, mint a nevelés alapvetõ kerete. Az egyén és a közösség, az egyéni bánásmód. A gyermekközösség alakításának lehetõségei, a hagyományok szerepe a közösségek formálásában. A nevelés módszerei A módszer fogalma, értelmezése, a módszer megválasztását befolyásoló tényezõk. A módszerek fajtái, csoportosításuk, a különbözõ módszerek alkalmazása. A nevelés eszközei A játék, a sport, a tanulás, a munka. A játék, a sport, a tanulás és a munka mint tevékenységek összehasonlítása. Pszichológiai alapismeretek Témakörök Tartalmak Általános lélektan Érzékelés — észlelés, figyelem, álom, ábránd. Tanulás — tudás. Emlékezet és képzelet, gondolkodás, intelligencia és kreativitás. Motiváció, érzelem. Személyiség-lélektan A személyiség összetevõi és ezek összefüggései. Érdek, érték, érdeklõdés, képesség, irányulás és indítékok. Világnézet, meggyõzõdés, eszmények, beállítódás. Temperamentum- és személyiségtipológia. A jellem és a jellemszerkezet. Személyiségprofil és -stílus. Az érett személyiség kritériumai. Fejlõdéslélektan Az érés és fejlõdés fogalma, törvényszerûségei. A szenzoros és a kognitív mechanizmusok fejlõdése. A tanulás, mint viselkedésmódosulás. Az érzelmi-akarati élet fejlõdése. A születés elõtti fejlõdés. Az újszülött- és csecsemõkor fejlõdéslélektana. A kisgyermek és az óvodás pszichés jellemzõi. Kisiskolás- és pubertáskor. A serdülõ- és ifjúkor pszichés jellemzõi. Felnõttkor — öregedés — öregkor — aggkor. A szocializáció fõbb területei. A továbbhaladás feltételei A tanulók ismerjék a nevelés történetének néhány fontosabb eseményét, a nevelés lehetõségét és korlátjait, módszereit, eszközeit, folyamatait, a személyiség fejlõdését befolyásoló tényezõket. Alakítsák ki szokásaikat, ismerjék a családi, bölcsõdei, óvodai és iskolai nevelés sajátosságait, a magatartászavarok kialakulásának okait, a beteg, sérült gyermekek gondozásával-nevelésével kapcsolatos feladatokat. Tudják felidézni az alapvetõ általános és személyiség-lélektani alapfogalmakat, konkrét tapasztalatokat szerezni saját lelki jelenségeikrõl és azok mûködésérõl. Tudják felismerni, besorolni, osztályozni az egyes lelki jelenségeket és személyiségdimenziókat, az érett személyiség kritériumait megnevezni és összevetni a saját és mások személyiségjellemzõivel. Tudják meghatározni az érés és a fejlõdés törvényszerûségeit, ismertetni a szenzomotoros és kognitív fejlõdés menetét, a tanulás viselkedésmódosító szerepét, a motiváció, az érzelem és az akarat fejlõdésének lényegét. Tudják felsorolni a szocializáció legfontosabb területeit, megmagyarázni fejlõdést befolyásoló szerepét. OKTATÁSI SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Oktatási szakmai alapozó gyakorlatok alapvetõ célja az oktatás szakmacsoportban az elmélethez kapcsolódó manuális tevékenységek elsajátításán keresztül a pályaorientáció megerõsítése, valamint olyan ismeretrendszer, tudás és gyakorlati ismeretek kialakítása, amely megalapozza és formálja a szakmacsoporthoz tartozó szakmák gyakorlásához szükséges szemléletet. Készítse fel a tanulókat az önálló és csoportban történõ munkavégzésre is. A Viselkedés- és kommunikációs kultúra gyakorlatok célja a fiatalok mentálhigiénés segítése, a szabad idõ kulturált megismertetése, a fiatalok bevezetése a hasznos, személyiségépítõ munkába és az életbe. A Manuális készségfejlesztõ gyakorlatok célja a tanulók kézügyességének és alkotókészségének fejlesztése mellett az esztétikai érzék formálása, a fantázia serkentése és a sikerélményekhez jutás elõsegítése. Cél, hogy minél többféle anyaggal ismerkedjenek meg a tanulók. A gyakorlat során fontos, hogy a gondolatok, érzelmek az elkészített munkákban kifejezésre jussanak. A Mindennapi teendõk gyakorlatok célja, hogy olyan ismereteket és készségeket fejlesszen, amelyek a hétköznapi élet területén hasznosíthatók, egyúttal motiválják a tanulókat a folyamatos, önálló ismeretszerzésre. Segítse az igényes, helyzethez illõ szóhasználatot, mondat- és szövegalkotást, a közéleti szövegek értelmezését és megfogalmazását, a környezõ világban való eligazodást. Tegye képessé a tanulókat ügyeik intézésére, saját testi épségük megvédésére, baleset esetén a szakemberek megérkezéséig a további károsodás kivédésére. A gyakorlat célja továbbá a koordinációs alapképességek fejlesztése. Ismertesse meg a tanulókkal a motorikus feladatmegoldásokban érvényesülõ törvényszerûségeket. Fejlessze a tanulók ellenálló képességét, értsék és ismerjék meg a prevenció lényegét az ortopédiai elváltozások megelõzésében, ellensúlyozásában, a keringési és légzõrendszeri betegségek megelõzésében, a károsodások csökkentésében. A játék- és sporttevékenység károsodás nélküli végzéséhez kapcsolódó ismeretek (szabályok, történeti vonatkozások, mechanikai-biomechanikai törvényszerûségek, egészségügyi megfontolások) megszerzése, mozgáskommunikáció. Fejlesztési követelmények A tantárgy a gyakorlati tevékenységeken keresztül erõsítse a pályaorientációt az oktatás szakmacsoportban, és motiválja a tanulókat. Viselkedés- és kommunikációs kultúra gyakorlatok: A tanulók ismerjék meg saját személyiségüket, egyéni adottságaikat. Legyenek képesek a helyzetek, a másik ember kommunikációjának pontos felismerésére, toleráns elemzésére, a konfliktus kezelésére. Manuális készségfejlesztõ gyakorlatok: Fejlõdjenek a tanulók képességei (térérzékelés, térszemlélet, analizáló, szintetizáló, konstrukciós, rekonstrukciós, arányérzékelési, a forma- és a tömegfelismerõ képesség). Szerezzenek tapasztalatot az anyagok és a belõlük készült tárgyak tulajdonságairól (anyag, forma, esztétikum). Tudják kiválasztani az egyszerû kivitelezéshez szükséges anyagokat és a megmunkáláshoz szükséges szerszámokat. Készítse fel a tanulókat a balesetmentes munkavégzés körülményeinek megteremtésére. Mindennapi tudnivalók gyakorlatok: A tanulók legyenek képesek hivatalos ügyeik intézésére, dokumentumok, tájékoztatók használatára. Tudják a szükséges információforrást kiválasztani, használni, alkalomhoz illõen megjelenni, viselkedni. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Legyenek képesek személyek, helyzetek, intézmények bemutatása mellett azok egyszerû értékelésére is. A tanulók elõzzék meg a testtartási rendellenességek kialakulását. A tanult elemekbõl legyenek képesek összefüggõ gyakorlatot bemutatni. Mozgásukat motorikus cselekvési biztonság jellemezze. Fejlõdjön izomérzékelésük, labilis egyensúlyi helyzetben is biztonsággal uralják testüket. Ismerjenek meg és alkalmazzanak egyszerûbb képességfejlesztõ eljárásokat. Alakuljon ki a tanulókban a mozgásos tevékenységformák hátterében levõ fizikai, biológiai, pedagógiai elvek megismerésének és értelmezésének szükséglete.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes